 
На основу члана 46. Закона о локалној самоуправи ("Сл. гласник РС" бр. 129/07), члана 63. Статута Града Лознице («Сл.лист Града Лознице» бр. 19/8) и члана 2. и 34. Одлуке о Градском већу (''Сл.лист Града Лознице'' бр.20/08) Градско веће Града Лознице расписује:
Ј А В Н И   К О Н К У Р С

за финансирање  програма удружења предузетника

на територији града Лознице у 2015. години 

1. САДРЖАЈ КОНКУРСА

Предмет финансирања: Програм активности удружења предузетника на територији града Лознице који има позитиван утицај на развој предузетништва, отварање нових радних места, проширење тржишта и конкурентности као и целокупан економски развој града. Програми могу да садрже следеће активности:
1.   семинари, округли столови, едукације у циљу развоја предузетништва,
2.   маркетиншке активности:

      - издавање билтена на месечном, тромесечном, полугодишњем или

      годишњем нивоу,
      - израда сајта удружења предузетникa,
      - заједничке промотивне активности удружења предузетника,
      - израда промотивног материјала за наступе на сајмовима, 
                  - наступи на сајмовима,
3.  израда база података предузетника,
4. организовање различитих активности за јачање  секција општег удружења    предузетника у циљу јачања конкурентности, повезивања, размене искустава и примера добре прaксе,
5. правна помоћ предузетницима.

Средства за програме по овом конкурсу обезбеђена су у буџету Града Лознице за 2015. годину, у оквиру функције 412 - општи послови по питању рада - економска класификација 481.

2. КРИТЕРИЈУМИ ЗА ПОДНОСИОЦА ПРИЈАВЕ
Предлоге програма активности могу да доставе регистрована удружења предузетника на територији града Лознице, којa према свом Статуту имају за циљ  унапређење предузетничке делатности на територији града Лознице.

2.1.  Удружење предузетника у обавези је да:
· буде регистровано у складу са Законом;

· има седиште у Граду Лозници; 

· буде директно одговорно за припрему и извођење Програма активности; 

· није у поступку ликвидације, стечајном поступку или под привременом забраном обављања делатности; 
· да није у последње три године правноснажном одлуком кажњено за прекршај или привредни преступ везан за њену делатност.

2.2. Програм  активности треба, у погледу квалитета, садржине и природе, да испуњава следеће критеријуме: 

· да има позитиван утицај на развој предузетништва, отварање нових радних места, проширење тржишта и конкурентности;

· да је од локалног значаја, односно од интереса за Град  и да има значајан и дуготрајан утицај на локални економски развој града  Лознице;

· да је у складу са законима  Републике Србије и одлукама града Лознице;
· да се реализује у текућој години.
3. КРИТЕРИЈУМИ У ПОГЛЕДУ ТРОШКОВА РЕАЛИЗАЦИЈЕ РЕДОВНИХ/ПОСЕБНИХ АКТИВНОСТИ
           Програмом активности могу бити предвиђени искључиво трошкови реализације који су оправдани, стварни и у непосредној вези са циљевима реализације активности (оправдани директни трошкови).

Оправдани директни трошкови нарочито обухватају следеће трошкове:  

- ангажовања стручњака који ће бити предавачи на семинарима, округлим столовима, радионицама и другим скуповима које организује удружење предузетника, а у циљу реализације програма редовних/посебних активности,

- наступи на сајмовима за које се определи удружење предузетника (у складу са програмом за 2015. који усвоје органи удружења) за наступ;

- израда и штампање  промотивних материјала, сајта и спровођење промотивних активности (реклама, наступи на ТВ, радију и сл.);

- пружање правне помоћи предузетницима;

- израда база података;

- организација догађаја у циљу промоције  и информисања о активностима удружења предузетника на унапређењу предузетништва;

- и други трошкови који су неопходни за реализацију програма активности.
4. КАКО СЕ ПРИЈАВИТИ И ПО КОЈОЈ ПРОЦЕДУРИ?
4.1. Пријављивање

Подносилац пријаве на конкурс обавезан је да достави следећу документацију:
Основна документација:

1. Образац пријаве на јавни конкурс за финансирање програма удружења предузетника на територији града Лознице које имају позитиван утицај на развој предузетништва, отварање нових радних места, проширење тржишта и конкурентности као и целокупан економски развој града у 2015. години,
2.  Програм активности у 2015. години.

Пратећа документација:

      - годишњи извештај за 2014. са копијом звршног рачуна (накнадно – након предаје завршног рачуна у АПР);
- решење/потврда о упису у надлежни регистар- (само за удружења која први пут конкуришу),
- уговор са банком;
- статут удружења.
4.2. Где и како послати пријаве?
Пријава се доставља у једној запечаћеној коверти са назнаком НЕ ОТВАРАТИ.
Пријава се шаље поштом на адресу:
Град Лозница

Градска управа

Одељење зa локални економски развој
Карађорђева 2

15300 Лозница

Пријаве послате на било који други начин (нпр. факсом или електронском поштом) или испоручене на другу адресу, као и неблаговремене пријаве неће бити узете у разматрање.

Предња страна коверте мора садржати следеће податке:

	                              Пријава за Јавни конкурс

за финансирање  програма удружења предузетника на

територији Града Лознице у 2015. години
                                                Назив подносиоца пријаве

                            Адреса подносиоца пријаве

                                     Назив програма

	         НЕ ОТВАРАТИ ПРЕ ЗАВРШЕТКА КОНКУРСА


Рок за подношење пријаве је 10 дана од дана  објављивања јавног конкурса.
Крајњи рок за пријем пријава је ------------------------------ 2015. године.

Благовременом доставом сматра се препоручена пошиљка предата пошти најкасније до наведеног термина (печат поште), без обзира на датум приспећа.
Конкурсна документација се може преузети сваког радног дана од 7 до 13 сати у Градској управи, у Одељењу за локални економски развој,Ул.Јована Цвијића 22,као и на сајту града Лознице.
За сва питања везана за процедуре пријављивања на конкурс заинтересовани се могу обратити Одељењу за локални економски развој, тел. 898-500.

Број:06-1-33/15-II
Датум:
Лозница                                                                                  ГРАДОНАЧЕЛНИК 
ПРЕДСЕДНИК ГРАДСКОГ ВЕЋА


                                                                                                  ВИДОЈЕ ПЕТРОВИЋ

